**Par pacienta līdzmaksājuma kompensāciju COVID-19 gadījumos**

Nacionālais veselības dienests (turpmāk – Dienests) informē, ka **no 2020.gada 5.marta personas ar aizdomām par inficēšanos ar jauno koronavīrusu vai ar apstiprinātu saslimšanas gadījumu ir atbrīvotas no pacienta līdzmaksājuma.**

Jāņem vērā, ka, lai pacienta līdzmaksājums tiktu kompensēts no valsts budžeta līdzekļiem nepieciešams talonā norādīt pacienta grupu **C19** - Persona, kurai apstiprināts saslimšanas gadījums vai aizdomas par inficēšanos ar koronavīrusu (COVID-19) (turpmāk - C19).

Dienests atgādina, ka:

Personām, kurām ir aizdomas par inficēšanos ar koronavīrusu (COVID-19), aizpildot medicīnisko dokumentāciju,  jānorāda diagnoze (SSK-10) **Z20.8** – Iespēja inficēties un kontakts ar citām lipīgām slimībām un pacienta grupa **C19** - Persona, kurai apstiprināts saslimšanas gadījums vai aizdomas par inficēšanos ar koronavīrusu (COVID-19).

Personām, kurām ir apstiprināts saslimšanas gadījums ar koronavīrusu (COVID-19), aizpildot medicīnisko dokumentāciju, jānorāda diagnoze (SSK-10) **U07.1** – **2019-nCoV akūta respiratoriska slimība** un pacienta grupa **C19** - Persona, kurai apstiprināts saslimšanas gadījums vai aizdomas par inficēšanos ar koronavīrusu (COVID-19).